《愁春未醒 春夜闻邻家度曲次文友赠青儿韵》
清代·吴绮

梨云犹冻，鹤梦难成。是东风无赖、隔墙吹送六幺声。

管急弦繁，子夜情教蜡炬生。仆原多恨，奈何频唤，不醉如酲。

莫问娇娆，料他扇低，自是盈盈。想渡江、当年桃叶，啭比莺轻。

此际凄凉，谢家月色满空庭。堪怜杜牧，青楼何处，薄幸留名。

作者简介：吴绮(1619～1694) 清代词人。字园次，一字丰南，号绮园，又号听翁。江都（今江苏扬州）人。顺治十一年(1645)贡生、荐授弘文院中书舍人，升兵部主事、武选司员外郎。又任湖州知府，以多风力，尚风节，饶风雅，时人称之为"三风太守"。后失官，再未出仕。